Broj: 02-1-1678-1/24

Sarajevo, 15.10.2024. godine

Na osnovu člana 69. u vezi sa članom 68. stav (4) Zakona o visokom obrazovanju Kantona Sarajevo (''Službene novine Kantona Sarajevo'' br. 36/22) i člana 111. i 109. stav 1. tač e) Statuta Univerziteta u Sarajevu, a na Prijedlog Upravnog odbora Asocijacije studenata Univerziteta u Sarajevu - Fakulteta političkih nauka broj 02/2024, po prethodnoj saglasnosti sekretara, Vijeće Univerzitet u Sarajevu - Fakulteta političkih nauka na sjednici održanoj 15.10.2024. godine, donosi

**ODLUKU**

**o imenovanju studenta prodekana u sastav Vijeća Univerziteta u Sarajevu-Fakulteta političkih nauka za studijsku 2024/2025. godinu**

**I** – Student prodekan, Mumin Velić, imenuje se u sastav Vijeća Univerziteta u Sarajevu-Fakulteta političkih nauka za studijsku 2024/2025. godinu;

**II** – Član Vijeća iz tačke I ove Odluke bira se na period od 1 (jedne) godine.

**III**- Odluka stupa na snagu danom donošenja.

**Obrazloženje:** U skladu sa članom 109. stav 1. tač e). Statuta Univerziteta u Sarajevu, Vijeće Fakulteta čine i student-prodekan i najmanje po jedan predstavnik studenata svih ciklusa studija na tom Fakultetu. Upravni odbor Asocijacije studenata Univerziteta u Sarajevu - Fakulteta političkih nauka dostavio je Prijedlog za izbor studenta prodekana kao u tački I ove Odluke za studijsku 2024/2025. godinu, na osnovu čega je Vijeće Fakulteta donijelo Odluku kao u dispozitivu.

**Pouka o pravnom lijeku**: U skladu sa članom 78. Pravilnika o radu UNSA, na ovu Odluku moguće je uložiti žalbu Upravnom odboru UNSA u roku od 30 dana od dana prijema iste.

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).

Akt obradila: Adila Odobašić Mujačić **DEKAN**

Akt kontrolisao i odobrio: prof.dr. Elvis Fejzić

\_\_**\_\_\_\_\_\_\_\_\_\_\_\_\_\_\_\_\_\_**

**Prof.dr. Sead Turčalo**

Dostaviti:

1. Imenovanom;
2. Sekretar;
3. Materijal za Vijeće;
4. a/a